Cercetarea citată de romaniatv.net relevă că în turul al doilea al alegerilor prezidențiale Victor Ponta ar obţine 58% dintre sufragii, în timp ce 42% dintre cei chestionați ar opta pentru Klaus Iohannis.

În cazul în care în turul II ar intra candidatul PSD şi candidatul independent Cristian Diaconescu, Victor Ponta ar obţine un scor şi mai mare, respectiv 72%, faţă de 28% cât ar primit fostul consilier prezidenţial.

Sondajul CSCI mai arată că 70% dintre români consideră că Victor Ponta va ajunge președintele Romaniei după alegerile din noiembrie, comparativ cu 17%, care îl creditează pe Iohannis cu prima șansă.

Sondaj CSCI a fost realizat în perioada 11-14 august 2014, eşantion de 1063 de persoane, marja de eroare tolerată fiind de +/- 3%. CSCI este controlat de cei doi consultanți politici ai premierului – Bogdan Teodorescu și Dan Sultănescu.